

**ประกาศองค์การบริหารส่วนตำบลสระเยาว์**

**เรื่อง หลักเกณฑ์การสร้างขวัญกำลังใจ และการลงโทษแก่พนักงาน**

**ในสังกัดขององค์การบริหารส่วนตำบลผักไหม ประจำปีงบประมาณ พ.ศ.2566**

**...............................................................**

องค์การบริหารส่วนตำบลสระเยาว์เป็นหน่วยงานราชการส่วนท้องถิ่นที่มีความใกล้ชิดกับประชาชน ซึ่งต้องดูแลและตอบสนองความต้องการของประชาชนในท้องถิ่นให้ได้รับการบริหารสารธารณะอย่างมีประสิทธิภาพ ซึ่งในการบริหารกิจการต่างๆ ย่อมส่งผลกระทบทั้งโดยตรงและทางอ้อมต่อผู้บริหาร

เพื่อให้การบริหารกิจการขององค์การบริหารส่วนตำบลสระเยาว์ เป็นไปด้วยความเรียบร้อย เกิดประโยชน์สูงสุดกับประชาชน เป็นไปตามหลักเกณฑ์การบริหารกิจการบ้านเมืองที่ดี การปฏิบัติหน้าที่ของพนักงานส่วนตำบล พนักงานครูและบุคลากรทางการศึกษาองค์การบริหารส่วนตำบลและพนักงานจ้างเป็นกลไหลหนึ่งที่ถือเป็นส่วนสำคัญอย่างยิ่งที่จะทำให้เกิดการดำเนินกิจการขององค์กรเป็นไปด้วยความเรียบร้อย   
มีประสิทธิภาพ หากปฏิบัติหน้าที่ราชการด้วยความซื่อสัตย์ สุจริต ปฏิบัติหน้าที่เต็มกำลังสติปัญญาและความสามารถ ดังนั้น การสร้างขวัญและกำลังใจ สร้างแรงจูงใจ และการลงโทษในการปฏิบัติหน้าที่เป็นส่วนสำคัญที่จะทำให้การปฏิบัติงานเกิดประสิทธิภาพประสิทธิผล องค์การบริหารส่วนตำบลสระเยาว์ จึงได้วางมาตรฐานการเสริมสร้างขวัญกำลังใจและลงโทษเพื่อให้เป็นแนวทางในการปฏิบัติราชการและปฏิบัติตนของพนักงานส่วนตำบล พนักงานครูและบุคลากรทางการศึกษาองค์การบริหารส่วนตำบลและพนักงานจ้าง รายละเอียดตามเอกสารแนบท้ายนี้

จึงประกาศให้ทราบโดยทั่วกัน

ประกาศ ณ วันที่ 12 มกราคม พ.ศ. 2566



(นายนำ สอพอง)

นายกองค์การบริหารส่วนตำบลสระเยาว์

**มาตรการเสริมสร้างขวัญกำลังใจและมาตรการทางวินัยของพนักงานส่วนตำบล**

**พนักงานครู และบุคลากรทางการศึกษา องค์การบริหารส่วนตำบลสระเยาว์**

**......................................................**

**1. มาตรการเสริมสร้างขวัญกำลังใจ**

1. มีการมอบรางวัลให้พนักงานส่วนตำบล พนักงานครูและบุคลากรทางการศึกษาองค์การบริหารส่วนตำบลและพนักงานจ้าง ดีเด่นเป็นประจำทุกปี โดยมีประกาศเกียรติคุณและรางวัล และนำไปประกอบการพิจารณาความดีความชอบ เช่น การเลื่อนขั้นเงินเดือน เพิ่มค่าจ้าง และเพิ่มค่าตอบแทน โดยมีหลักเกณฑ์ทั่วไป ดังนี้

1.1 ความสม่ำเสมอในการปฏิบัติงานราชการ

1.2 มนุษย์สัมพันธ์ที่ดีต่อประชาชน ผู้ยังคับบัญชาและเพื่อนร่วมงาน

1.3 การรักษาวินัย ไม่มีข้อร้องเรียนทุจริต ประพฤติมิชอบหรือผิดศีลธรรม

1.4 การอุทิศตนเสียสละเพื่องานและส่วนรวม

1.5 การปฏิบัติตนตามวัฒนธรรมองค์การบริหารส่วนตำบลผักไหม 10 ประการ

- การตรงต่อเวลา

- รับผิดชอบต่องานทีได้รับมอบหมาย

- ทำงานด้วยความกระตือรือร้น

- อ่อนน้อมถ่อมตน ไม่พูดจาโอ้อวด

- สะอาดเป็นระเบียบ (5 ส.)

- ประหยัดรู้คุณค่าของเงินและสิ่งของเครื่องใช้

- พิถีพิถันใส่ใจรายละเอียดเล็ก ๆ น้อย ๆ

- ซื่อสัตย์ สุจริต ไม่คดโกง ระลึกถึงบุญคุณคน

- แยกแยะเรื่องส่วนตนและรับผิดชอบในหน้าที่

- ทำงานเป็นทีม

2. จัดให้มีสมุดลงชื่อเข้าร่วมโครงการต่าง ๆ ในเวลาราชการและในวันหยุดราชการ

3. จัดกิจกรรมที่สนับสนุนให้มีการแลกเปลี่ยนความคิดเห็นร่วมกัน ทำงานร่วมกัน เช่น การจัดกิจกรรมพัฒนาที่หน่วยงานต่าง ๆ เป็นเจ้าภาพการพบประสังสรรค์ เป็นต้น

**2. มาตรการดำเนินการทางวินัย**

1. มอบอำนาจให้ผู้บังคับบัญชาชั้นต้นพิจารณาโทษให้แก่บุคคลในสังกัดที่กระทำผิดวินัยไม่ร้ายแรงในขั้นว่ากล่าวตักเตือน แล้วเสนอให้ปลัดองค์การบริการส่วนตำบล และนายกองค์การบริหารส่วนตำบลทราบ

2. มีมาตรการการรักษาวินัย โดยลดหย่อนโทษให้แต่ละระดับสายการบังคับบัญชาละ 3 ครั้ง จกเว้นการกระทำผิดวินัยในมาตรการที่ประกาศเป็นกฎเหล็ก คือ

2.1 การดื่มสุรา การเล่นการพนันในสถานที่ราชการ

2.2 การทุจริตหรือมีพฤติกรรมเรียกร้องผลประโยชน์จากประชาชนที่นอกเหนือจากที่กฎหมายหรือระเบียบกำหนด

2.3 การขาดเวรยามรักษาสถานที่จนเป็นเหตุให้เกิดความเสียหายกับประชาชนหรือองค์การบริหารส่วนตำบลสระเยาว์

-2-

2.4 การขาด ลา มาสาย เกินที่หลักเกณฑ์การลาได้ประกาศไว้

2.5 การทะเลาะวิวาทกันเอง

|  |  |  |
| --- | --- | --- |
| **มาตรการสร้างขวัญกำลังใจและลงโทษในการปฏิบัติหน้าที่ราชการ** | **รางวัลในการปฏิบัติหน้าที่** | **ลงโทษหากผ่าฝืนไม่ปฏิบัติตาม** |
| 1. รักษาระเบียบวินัยการปฏิบัติงาน ตามแบบแผนของทางราชการ ประพฤติตนเป็นแบบอย่างที่ดี | - ได้คะแนนสูงในการประเมินเลื่อนขั้นเงินเดือน การเพิ่มค่าจ้าง และเพิ่มค่าตอบแทน | - ดำเนินการทางวินัยตามมาตรฐานทั่วไปเกี่ยวกับวินัยและการรักษาวินัย และการดำเนินการทางวินัย |
| 2. บริการประชาชนด้วยความเต็มใจ ให้บริหารไม่เลือกปฏิบัติ ให้ความสะดวก รวดเร็ว เป็นธรรม | - มอบประกาศเกียรติบัตรเป็นแบบอย่างที่ดี | - ดำเนินการทางวินัยหากถูกร้องเรียนกล่าวโทษ |
| 3. ทันต่อเวลา และมีความคุ้มค่าในการใช้ทรัพยากร | - ได้คะแนนสูงในการประเมินเลื่อนขั้นเงินเดือน การเพิ่มค่าจ้าง และเพิ่มค่าตอบแทน | - ว่ากล่าวตักเตือน  - ดำเนินการทางวินัยมาตรฐานทั่วไปเกี่ยวกับวินัยและการรักษาวินัย และดำเนินการทางวินัยฯ |
| 4. การปฏิบัติงานด้านป้องกันยาเสพติด และปฏิบัติตามนโยบายเร่งด่วน ของรัฐบาล | - เสนอความดีความชอบเป็นกรณีพิเศษ  - เป็นผลงานในการเลื่อนขั้นเงินเดือน การเพิ่มค่าจ้าง และเพิ่มค่าตอบแทน | - ว่ากล่าวตักเตือน  - ดำเนินการทางวินัยตามมาตรฐานทั่วไปเกี่ยวกับวินัยและการรักษาวินัย และการดำเนินการทางวินัยฯ |



(นายนำ สอพอง)

นายกองค์การบริหารส่วนตำบลสระเยาว์